Vladimiras Volčiok

Vladimiras Volčiok (g. 1963 m. spalio 8 d. Grigiškėse) – teisininkas, Trakų rajono politinis veikėjas, buvęs Seimo narys.

 Biografija 

1980 m. baigė Grigiškių vidurinę mokyklą, mokėsi Vilniaus technologijos technikume. 1992 m. baigė Vilniaus universiteto (VU) Teisės fakultetą.

1981–1983 m. tarnavo tarybinėje armijoje. 1985–1991 m. Trakų rajono Buitinio gyventojų aptarnavimo kombinato fotografas. 1991 m. kovo – rugpjūčio mėn. Trakų rajono žemės ūkio įmonės „Pergalė“ juristas, 1991–1996 m. Trakų rajono Žemėtvarkos skyriaus Karijotiškių agrarinės reformos tarnybos viršininkas, 1994-1995 m. Trakų rajono savivaldybės juristas, 1997–2004 m. Vilniaus apskrities viršininko administracijos Trakų rajono žemėtvarkos skyriaus vyr. specialistas, 2004 m. UAB „Golbena“ direktoriaus pavaduotojas; 2000–2004 m. Seimo, 2004–2008 m. Seimo narys.

2000–2003 m. ir 2003–2004 m. Trakų rajono savivaldybės tarybos narys, valdybos narys, kolegijos narys.

1999–2003 m. Lietuvos socialdemokratų partijos Trakų rajono skyriaus narys. Nuo 2003 m. Darbo partijos narys.

2002–2003 m. Lietuvos tradicinio karatė do federacijos viceprezidentas.

Žmona Liudmila, vadybininkė. Dukros Darja ir Aleksandra.Vladimiro Volčiok biografija  (LRS nario tinklavietė 2004-2008 m.).

 Šaltiniai 

Kategorija:Seimo nariai
Kategorija:Trakų politikai
Kategorija:Lietuvos teisininkai